Ministru kabineta rīkojuma projekta

**„Par valsts nekustamā īpašuma Dzirnavu ielā 113, Rīgā, pārdošanu”**

sākotnējās ietekmes novērtējuma ziņojums (anotācija)

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks (500 zīmes bez atstarpēm) | Ministru kabineta rīkojuma projekts „Par valsts nekustamā īpašuma Dzirnavu ielā 113, Rīgā, pārdošanu” (turpmāk – Projekts) paredz, ievērojot Publiskas personas mantas atsavināšanas likumā ietverto tiesisko regulējumu, atļaut valsts akciju sabiedrībai „Valsts nekustamie īpašumi” (turpmāk - VNĪ) pārdot izsolē, ievērojot pirmpirkuma tiesīgo personu tiesības, valsts nekustamo īpašumu, Dzirnavu ielā 113, Rīgā, kas nav nepieciešams valsts pārvaldes funkciju nodrošināšanai saskaņā ar Valsts pārvaldes iekārtas likumu.Projekts stāsies spēkā tā parakstīšanas brīdī. |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Publiskas personas mantas atsavināšanas likuma (turpmāk – Atsavināšanas likums) 4.panta pirmā un otrā daļa, 5.panta pirmā daļa, 14.panta nosacījumi. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Izstrādātais Projekts paredz pārdot izsolē, ievērojot pirmpirkuma tiesīgo personu tiesības, valsts **nekustamo īpašumu** (nekustamā īpašuma kadastra Nr. 0100 531 0068) – būvi - administratīvo ēku (būves kadastra apzīmējums 0100 030 0090 003) **Dzirnavu ielā 113, Rīgā,** kas ierakstīts Rīgas pilsētas zemesgrāmatas nodalījumā Nr.3399A uz Latvijas valsts vārda Finanšu ministrijas personā.Saskaņā ar Nekustamā īpašuma valsts kadastra informācijas sistēmas (turpmāk – NĪVKIS) datiem būves (būves kadastra apzīmējums 0100 030 0090 003) (turpmāk arī – administratīvā ēka) kopējā platība 3586,7m2, būves galvenais lietošanas veids: 1220- Biroju ēkas, nekustamā īpašuma kadastrālā vērtība 2021.gada 1.janvārī: 1929103 *euro*. Atbilstoši NĪVKIS datiem un Rīgas pilsētas zemesgrāmatas nodalījuma Nr.3399A I.daļas 1.iedaļā ierakstītajām atzīmēm par administratīvās ēkas saistību ar zemes vienībām administratīvā ēka saistīta ar četrām zemes vienībām:- zemes vienību (zemes vienības kadastra apzīmējums 0100 030 0160) - Dzirnavu ielā 111, Rīgā, kas ietilpst nekustamā īpašuma (nekustamā īpašuma kadastra Nr. 0100 030 0160) sastāvā. Īpašuma tiesības uz minēto nekustamo īpašumu nostiprinātas fiziskai personai Rīgas pilsētas zemesgrāmatas nodalījumā Nr.3401.- zemes vienību (zemes vienības kadastra apzīmējums 0100 030 0090) - Dzirnavu ielā 113, Rīgā, kas ietilpst nekustamā īpašuma (nekustamā īpašuma kadastra Nr. 0100 030 0090) sastāvā. Īpašuma tiesības uz minēto nekustamo īpašumu nostiprinātas fiziskai personai Rīgas pilsētas zemesgrāmatas nodalījumā Nr.3399.- zemes vienību (zemes vienības kadastra apzīmējums kadastra apzīmējums 0100 030 2012) bez adreses, Rīgā, kas ietilpst nekustamā īpašuma (nekustamā īpašuma kadastra Nr. 0100 030 2012) sastāvā. Īpašuma tiesības uz minēto nekustamo īpašumu nostiprinātas Rīgas pilsētas pašvaldībai Rīgas pilsētas zemesgrāmatas nodalījumā Nr. 28069.- zemes vienību (zemes vienības kadastra apzīmējums 0100 030 0096) - Marijas ielā 14, Rīgā, kas ietilpst nekustamā īpašuma (nekustamā īpašuma kadastra Nr. 0100 030 0096) sastāvā. Īpašuma tiesības uz minēto nekustamo īpašumu nostiprinātas Rīgas pilsētas zemesgrāmatas nodalījumā Nr. 13503 fiziskām un juridiskām personām kopīpašumā: 3635/41687 domājamo daļu apmērā - SIA "Spole-3" (vienotais reģistrācijas Nr. 40003166293 ; 32041/41687 domājamo daļu apmērā – SIA “Universitātes kvartāls” (iepriekš nosaukums – SIA “Gaujas 8”) (vienotais reģistrācijas Nr. 40203107894) , 1858/41687 domājamo daļu apmērā - SIA "Terbatas 33/35" (vienotais reģistrācijas Nr.40203182746) ; 2713/41687 domājamo daļu apmērā vienai fiziskai personai un 1440/41687 domājamo daļu apmērā – citai fiziskai personai.12.11.2015. starp VNĪ kā nomnieku un nekustamo īpašumu (nekustamā īpašuma kadastra Nr. 0100 030 0160 un kadastra Nr.0100 030 0090) īpašnieku noslēgts Zemesgabala Rīgā, Dzirnavu ielā 111 un Rīgā, Dzirnavu ielā 113 nomas līgums (reģistrēts VNĪ lietvedībā ar Nr.3/1-3-15-22/3090). Saskaņā ar zemes nomas līgumu nomniekam nodota lietošanā par maksu zemes vienība 648 m2 platībā Dzirnavu ielā 111, Rīgā, un zemes vienība 1148 m2 platībā, Dzirnavu ielā 113, Rīgā, administratīvās ēkas uzturēšanai un apsaimniekošanai, kā arī nomnieka autotransporta novietošanai. Zemes nomas līgums noslēgts līdz 28.02.2025., un līgumam beidzoties, pusēm ir pienākums noslēgt jaunu zemes nomas līgumu, ja nomniekam ir saglabājušās īpašuma tiesības uz administratīvo ēku Dzirnavu ielā 113, Rīgā. Saskaņā ar Zemes nomas līguma noteikumiem līgums uzskatāms par izbeigtu, ja nomnieks zaudē īpašuma (lietošanas) tiesības uz patstāvīgajām būvēm, kas atrodas uz zemes vienībām un nomniekam ir pienākums piecu darbdienu laikā informēt iznomātāju par īpašuma tiesību izbeigšanos uz patstāvīgo būvju īpašumu Dzirnavu ielā 113, Rīgā. Saskaņā ar Rīgas domes Vidi degradējošo būvju komisijas 08.12.2017. sēdes protokola Nr. DI-17-20-pro 1.15. punktu būve (būves kadastra apzīmējums 0100 030 0090 003) Dzirnavu ielā 113, Rīgā, klasificēta kā vidi degradējoša un atzīta par B kategorijas graustu.Ar Būvniecības valsts kontroles biroja lēmumu (17.03.2017. vēstule Nr. 4-2.5-17/113) aizliegta administratīvās ēkas (būves kadastra apzīmējums 0100 030 0090 003) (1.stavā: telpas Nr.1, 17 un kāpņu telpas Nr.1; 2.stāvā: telpas Nr.1., 2., 41., 42., 43., 44 un gaiteņa Nr.45 daļas un kāpņu telpas Nr.2; 3.stāvā: telpas Nr.25., 26., 27., 28., 29., 30., 31, gaiteņa Nr.1 daļas un kāpņu telpas Nr.3; 4.stāva telpas Nr.24., 25., 26., 27., 28., 29., 30., 31., 32., 33., 34., 35., 36., 38 gaiteņa Nr.1 daļas un kāpņu telpas Nr.4) ekspluatācija līdz administratīvās ēkas atjaunošanai vai pārbūvei un noteikts, ka administratīvās ēkas Z gala kāpnes iztīrīt un izmantot tikai evakuācijas vajadzībām. Lēmumā norādīts, ka pagājušā gadsimta beigu daļā lietus ūdens kanalizācijas bojājuma dēļ radies Z kāpņu telpas sienu pamatnes vājinājums, kas izraisījis palielinātas deformācijas, kuras jau kopš 2001.gada mērījumiem sāk uzrādīt stabilizācijas pazīmes, bet administratīvās ēkas Z daļā deformēšanās process tomēr pilnībā nav izbeidzies.Valsts nekustamais īpašums Dzirnavu ielā 113, Rīgā, ir daļēji iznomāts:- 07.03.2019. ar SIA “Stova” (vienotais reģistrācijas Nr.40103912754) noslēgts Reklāmas/izkārtnes laukuma nomas līgums Nr.IEN/2019/585, ar kuru nomniekam nodots lietošanā būves (būves kadastra apzīmējums 0100 030 0090 003) ārējās fasādes laukums metāla rāmī iestiprinātas reklāmas/izkārtnes ar kopējo platību 2 m2 izvietošanai, līguma termiņš: līdz 14.02.2022., ieskaitot, un līdz brīdim, kad puses pēc līguma termiņa notecējuma ir pilnībā izpildījušas līguma saistības. Līguma 8.5.apakšpunktā ietverts noteikums, ka iznomātājam ir tiesības vienpusēji izbeigt līgumu, neatlīdzinot nomniekam izdevumus, kas saistīti ar līguma izbeigšanu, vismaz 30 dienas iepriekš rakstiski paziņojot nomniekam.- 14.09.2020. ar SIA “Knockout Barber Shop” (vienotais reģistrācijas Nr.40103837761) noslēgts Reklāmas/izkārtnes laukuma nomas līgums Nr.IEN/2020/1525, ar kuru nomnieka lietošanā nodots laukums uz būves (būves kadastra apzīmējums 0100 030 0090 003) balsta-staba reklāmas/izkārtnes izvietošanai; līguma termiņš: 29.06.2023. un līdz brīdim, kad puses pēc līguma termiņa notecējuma ir pilnībā izpildījušas līguma saistības. Līguma 8.6.apakšpunktā ietverts noteikums, ka iznomātājam ir tiesības vienpusēji izbeigt līgumu, neatlīdzinot nomniekam izdevumus, kas saistīti ar līguma izbeigšanu, vismaz 30 dienas iepriekš rakstiski paziņojot nomniekam;- 18.06.2015. ar SIA “BITE Latvija” (vienotais reģistrācijas Nr.4003742426) noslēgts Nekustamā īpašuma Rīgā, Dzirnavu ielā 113, jumta laukuma daļas nomas līgums mobilā telefona bāzes stacijas izvietošanai, 40 m2 platībā (līgums Nr.3/1-3-15-33/1848, ar 26.12.2017. grozījumiem Nr. Nr.3/1-3-15-33/1848-1), līgums noslēgts līdz 01.03.2023. un līdz brīdim, kad puses pēc līguma termiņa notecējuma ir pilnībā izpildījušas līguma saistības. Pusēm rakstiski vienojoties, līgums var tikt izbeigts jebkurā laikā.Minētie līgumi nav ierakstīti zemesgrāmatā.Civillikuma 2126.pants noteic, ka, ierakstot nomas vai īres līgumu zemes grāmatās, nomnieks vai īrnieks iegūst lietu tiesību, kas ir spēkā arī pret trešajām personām. Savukārt Civillikuma 2174.pants noteic, kad iznomātājs vai izīrētājs nomas vai īres priekšmetu atsavina, ieguvējam jāievēro nomas vai īres līgums tikai tad, ja tas ierakstīts zemes grāmatās (2126.p.). Ievērojot iepriekš minēto, atsavinot valsts nekustamo īpašumu, nākamajam nekustamā īpašuma ieguvējam nebūs saistoši starp VNĪ un privātpersonām noslēgtie nomas līgumi. Civillikuma 2174. pants nosaka arī pienākumu, ja ieguvējs uzteic līgumu, kas nav ierakstīts zemes grāmatās, iznomātājam vai izīrētājam jāatlīdzina nomniekam vai īrniekam visi zaudējumi, kādi viņam nodarīti ar līguma priekšlaicīgu izbeigšanu, ieguvējam tādā gadījumā jādod nomniekam vai īrniekam piemērots laiks īres vai nomas priekšmeta atdošanai. Līgumiem, kuriem pēc Ministru kabineta rīkojuma projekta pieņemšanas nebūs beidzies termiņš, VNĪ izvērtēs noslēgto līgumu pirmstermiņa izbeigšanas lietderību un rakstiski informēs nomniekus par nekustamā īpašuma atsavināšanu. Tā kā nav zināms, cik ilgā laikā izdosies nekustamo īpašumu atsavināt, nav lietderīgi iepriekš izbeigt noslēgtos nomas valsts nekustamā īpašuma Dzirnavu ielā 113, Rīgā, nomas līgumus. Informācija par spēkā esošajiem nomas līgumiem tiks ietverta nekustamā īpašuma izsoles noteikumos. Nekustamais īpašums Dzirnavu ielā 113, Rīgā, pamatojoties uz Ministru kabineta 11.12.2008. rīkojumu Nr.795 "Par Latvijas Republikas Prokuratūras valdījumā esošu valsts nekustamo īpašumu nodošanu Finanšu ministrijas valdījumā", ar 03.02.2009. aktu no Latvijas Republikas Prokuratūras (turpmāk – Prokuratūra) tika pārņemts Finanšu ministrijas valdījumā un VNĪ pārvaldīšanā no 01.02.2009. No 01.02.2009. Prokuratūra lietoja valsts nekustamo īpašumu uz apsaimniekošanas un lietošanas līguma, pēc tam – uz nomas līguma pamata.Ņemot vērā to, ka Prokuratūra 2021. gada pirmajā pusē plānoja atbrīvot nekustamo īpašumu Dzirnavu ielā 113, Rīgā, un pārcelties uz nekustamo īpašumu Aspazijas bulvārī 7, Rīgā, līdz ar to nekustamais īpašums vairs nebūs nepieciešams publiskajam sektoram, VNĪ Īpašumu izvērtēšanas komisija pieņēma lēmumu (03.12.2020. lēmums (prot. Nr.IZKP-20/50, 9.2.apakšpunkts) un 14.01.2021. lēmums (prot. Nr. IZKP-21/2, 2.2.apakšpunkts)) pēc nekustamā īpašuma atbrīvošanas un VNĪ padomes piekrišanas saņemšanas noteiktā kārtībā sagatavot un virzīt izskatīšanai Ministru kabineta rīkojuma projektu par nekustamā īpašuma (kadastra Nr.0100 531 0068) Dzirnavu ielā 113, Rīgā, atsavināšanu. Pieņemot lēmumu par atsavināšanu, VNĪ Īpašumu izvērtēšanas komisija ņēma vērā nekustamā īpašuma izmantošanas iespējas un tirgus situāciju:- saskaņā ar VNĪ nekustamā īpašuma portfeļa attīstības stratēģijas pamatprincipiem VNĪ nekustamā īpašuma portfelī saglabājami nekustamie īpašumi, kurus paredzēts pārvaldīt ilgtermiņā, tai skaitā stratēģiski svarīgi īpašumi, vērtīgi īpašumi un īpašumi, kas saglabājami valsts iestādēm nepieciešamo telpu nodrošināšanai. Pārējie īpašumi ir ilgtermiņā atsavināmi valstij visizdevīgākajā veidā;- administratīvā ēka atrodas uz citām personām piederošas zemes;- administratīvajā ēkā ir nepieciešams veikt ievērojamus ieguldījumus, pēc Prokuratūras pārcelšanās uz citām telpām, nav zināmas valsts funkcijas, kuru nodrošināšanai būtu lietderīgi veikt ieguldījumus administratīvās ēkas renovācijas darbos un saglabāt to valsts īpašumā, līdz ar to optimālākais risinājums ir nekustamā īpašuma Dzirnavu ielā 113, Rīgā, virzīšana atsavināšanai pēc tam, kad Prokuratūra to būs atbrīvojusi.- nekustamā īpašuma Dzirnavu ielā 113, Rīgā, rentabilitāte 2019.gadā ir pozitīva 20 155 *euro*, bet ar administratīvās ēkas atbrīvošanu ir prognozēta negatīva rentabilitāte.Saskaņā ar noslēgto Vienošanos par nekustamā īpašuma Dzirnavu ielā 113, Rīgā, 10.05.2017. telpu nomas līguma Nr.3/1-3-17-36/1134 izbeigšanu ar Prokuratūru noslēgtais telpu nomas līgums izbeigts 31.01.2021., Prokuratūra telpas ir atbrīvojusi un nodevusi VNĪ ar nodošanas un pieņemšanas aktu. VNĪ padome 2021. gada 17. marta sēdē (prot. Nr. PP-21/4, 5.1.apakšpunkts), nolēma sniegt VNĪ valdei iepriekšēju piekrišanu nekustamā īpašuma Dzirnavu ielā 113, Rīgā (NĪ kadastra 0100 531 0068), atsavināšanai.Saskaņā ar Atsavināšanas likuma 4.panta ceturtās daļas 1.punktu atsevišķos gadījumos publiskas personas nekustamā īpašuma atsavināšanu var ierosināt zemes īpašnieks vai visi kopīpašnieki, ja viņi vēlas nopirkt zemesgrāmatā ierakstītu ēku (būvi), kas atrodas uz īpašumā esošās zemes. Zemes vienību, uz kurām atrodas valstij piederošā administratīvā ēka (būves kadastra apzīmējums 0100 030 0090 003), īpašnieki nav ierosinājuši valsts nekustamā īpašuma (nekustamā īpašuma kadastra Nr. 0100 531 0068) Dzirnavu ielā 113, Rīgā, atsavināšanu. Pirmpirkuma tiesības uz valsts nekustamo īpašumu ir zemes vienību (zemes vienību kadastra apzīmējumi 0100 030 0160, 0100 030 0090, 0100 030 2012, 0100 030 0096) īpašniekiem (kopīpašniekiem). Saskaņā ar Atsavināšanas likuma 11.pantā noteikto sludinājumi par publiskas personas nekustamā īpašuma izsoli publicējami oficiālajā izdevumā „Latvijas Vēstnesis”, institūcijas, kas organizē nekustamā īpašuma atsavināšanu tīmekļvietnē un attiecīgās pašvaldības teritorijā izdotajā vietējā laikrakstā, ja tāds ir. Informācija par izsoli, norādot izsoles organizētāja nosaukumu, tā adresi un tālruņa numuru, izliekama labi redzamā vietā pie attiecīgā nekustamā īpašuma. Rīkojot elektronisko izsoli, sludinājumu ievieto arī elektronisko izsoļu vietnē.Vienlaikus ar sludinājumu par publiskas personas nekustamā īpašuma izsoli, Atsavināšanas likuma 4.panta ceturtās daļas 1.punktā minētajām pirmpirkuma tiesīgajām personām tiks nosūtīts paziņojums par izsoli, vienlaicīgi uzaicinot zemes vienību, uz kurām atrodas valstij piederošā administratīvā ēka, īpašniekus mēneša laikā iesniegt pieteikumu par pirmpirkuma tiesību izmantošanu saskaņā ar Atsavināšanas likuma 14.pantu. Atbilstoši šā likuma 14.panta trešajā daļā noteiktajam, ja pieteikumu par valsts nekustamā īpašuma pirkšanu noteiktajā termiņā iesniegušas vairākas pirmpirkuma tiesīgās personas, tiek rīkota izsole starp šim personām. Turklāt, ja mēneša laikā minētā likuma 4.panta ceturtajā daļā minētās personas nav iesniegušas pieteikumu par nekustamā īpašuma pirkšanu vai iesniegušas atteikumu, rīkojuma izsole šajā likumā noteiktajā kārtībā. Šajā gadījumā minētās personas ir tiesīgas iegādāties nekustamo īpašumu izsolē vispārējā kārtībā. Izsoles noteikumos tiks norādīts, ka pārdodamais valsts nekustamais īpašums – administratīvā ēka Dzirnavu ielā 113, Rīgā, atrodas uz privātīpašumā esošām zemes vienībām, kas neietilpst pārdodamā objekta sastāvā un ka pircējs neiegūst īpašuma tiesības uz zemi. Papildus izsoles noteikumos tiks norādīts – situācijā, ja valsts nekustamo īpašumu neiegādāsies kāds no zemes īpašniekiem, valsts nekustamā īpašuma ieguvējs un zemes īpašnieks atradīsies piespiedu dalītā īpašuma tiesiskajās attiecībās. Neatkarīgi no zemes un būves īpašnieku gribas, personai, kas būs būves īpašnieks, būs pienākums maksāt piespiedu zemes nomas maksu zemes īpašniekam. Tāpat izsoles noteikumos tiks norādīta informācija par administratīvās ēkas tehnisko stāvokli, un to, ka būve - administratīvā ēka (būves kadastra apzīmējums 0100 030 0090 003) Dzirnavu ielā 113, Rīgā, klasificēta kā vidi degradējoša un atzīta par B kategorijas graustu.Atbilstoši Atsavināšanas likuma 9.panta pirmajai daļai valsts nekustamā īpašuma atsavināšanu organizē VNĪ, izņemot šā panta 1.1, 1.2 un 1.3 daļā minētos gadījumus.Projektā minētā nekustamā īpašuma atsavināšanu saskaņā ar Atsavināšanas likuma 4.panta pirmo un otro daļu ierosina Finanšu ministrija (VNĪ).Projekts paredz nekustamā īpašuma valdītājam – Finanšu ministrijai uzdevumu nodot pircējam valsts nekustamo īpašumu 30 (trīsdesmit) dienu laikā no pirkuma līgumu noslēgšanas dienas, sastādot attiecīgu pieņemšanas un nodošanas aktu. Trīsdesmit dienu termiņš dokumentu nodošanai nekustamā īpašuma pircējam noteikts, izvērtējot nekustamā īpašuma pircēja pienākumu veikt noteiktas darbības noteiktos termiņos, samērīgi ar nekustamā īpašuma pārdevēja pienākumiem. Atsavināšanas likuma 30.pantā ir noteikts, ka izsoles dalībniekam, kurš nosolījis augstāko cenu par nekustamo īpašumu, jāsamaksā par nosolīto nekustamo īpašumu divu nedēļu laikā. Līdz ar to samērīgiem ar nekustamā īpašuma pircēja pienākumiem, veikt noteiktas darbības noteiktos termiņos, ir jābūt arī nekustamā īpašuma pārdevēja pienākumiem. Tādēļ VNĪ nekustamo īpašumu pirkumu līgumos paredz nosacījumu, ka dokumentus, kas nepieciešami pircēja īpašuma tiesību nostiprināšanai zemesgrāmatā, pārdevējs (vai valdītājs) izsniedz pircējam 30 (trīsdesmit) dienu laikā pēc visu saistību izpildes pret pārdevēju.Projekts attiecas uz publiskās pārvaldes politikas jomu.Projekta izstrādes, saskaņošanas un pieņemšanas procesā personu datu apstrādes mērķis ir nodrošināt rīkojuma projekta atbilstību faktiskajai un tiesiskajai situācijai, nodrošinot rīkojuma izpildē iesaistīto pušu tiesiskās intereses. Personas datu apstrāde ir nepieciešama, lai izpildītu Atsavināšanas likumā VNĪ deleģēto uzdevumu – organizēt valsts mantas atsavināšanas procesu. Paskaidrojošie dokumenti, kuri satur personas datus, tiek nodoti šauram subjektu lokam - institūcijām, kas veic rīkojuma projekta un tā sākotnējās ietekmes novērtējuma ziņojuma (anotācijas) izvērtēšanu, Valsts kancelejai un Ministru kabineta locekļiem.Nekustamā īpašuma vēsturisko īpašnieku personas dati apstrādāti, tos iegūstot no zemesgrāmatas nodalījuma, kura noraksts nepieciešams Rīkojuma projekta izstrādei un virzībai. Zemesgrāmatu likuma 1.pants noteic, ka zemesgrāmatas ir visiem pieejamas un to ierakstiem ir publiska ticamība.Projekts attiecas uz publiskās pārvaldes politikas jomu. |
| 3. | Projekta izstrādē iesaistītās institūcijas un publiskas personas kapitālsabiedrības | Finanšu ministrija, VNĪ. |
| 4. | Cita informācija | Atbilstoši Ministru kabineta 2011.gada 1.februāra noteikumu Nr.109 „Kārtība, kādā atsavināma publiskās personas manta” 12.punktā noteiktajam, lai noskaidrotu, vai atsavināmais valsts nekustamais īpašums nav nepieciešams citai valsts iestādei, valsts kapitālsabiedrībai vai atvasinātas publiskas personas vai to iestādes funkciju nodrošināšanai, ministrija noteiktā kārtībā iesniedz izsludināšanai Valsts sekretāru sanāksmē Ministru kabineta projektu par valsts nekustamā īpašuma atsavināšanu. Ja divu nedēļu laikā pēc Ministru kabineta projekta izsludināšanas Valsts sekretāru sanāksmē valsts iestādes, valsts kapitālsabiedrības vai atvasinātas publiskas personas vai to iestādes nepieprasa projektā minēto nekustamo īpašumu valsts pārvaldes funkciju nodrošināšanai saskaņā ar Valsts pārvaldes iekārtas likumu, to var atsavināt likumā noteiktajā kārtībā. |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Zemes īpašumu, uz kuriem atrodas valstij piederošā būve (būves kadastra apzīmējums 0100 030 0090 003), īpašnieki (kopīpašnieki). Ja pirmpirkuma tiesīgās personas savas tiesības neizmanto - jebkurš tiesību subjekts - fiziska un juridiska persona, kurai piemīt tiesībspēja un rīcībspēja, un kura vēlas piedalīties izsolē un iegādāties valsts nekustamo īpašumu. |
| 2. | Tiesiskā regulējuma ietekme uz tautsaimniecību un administratīvo slogu | Projekts tautsaimniecību kā valsts saimniecības nozari neietekmē un administratīvo slogu nerada. |
| 3. | Administratīvo izmaksu monetārs novērtējums | Projekts šo jomu neskar. |
| 4. | Atbilstības izmaksu monetārs novērtējums | Projekts šo jomu neskar. |
| 5. | Cita informācija | Nav. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Rādītāji | 2021.gads | Turpmākie trīs gadi (*euro*) |
| 2022. | 2023. | 2024. |
| saskaņā ar valsts budžetu kārtējam gadam | izmaiņas kārtējā gadā, salīdzinot ar valsts budžetu kārtējam gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2022. gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2023. gadam | izmaiņas, salīdzinot ar vidēja termiņa budžeta ietvaru 2023. gadam |
| 1 | 2 | 3 | 4 | 5 | 6 | 7 | 8 |
| 1. Budžeta ieņēmumi | 0 | Nav precīzi aprēķināms | 0 | Nav precīzi aprēķināms | 0 | Nav precīzi aprēķināms | 0 |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | 0 | Nav precīzi aprēķināms | 0 | Nav precīzi aprēķināms | 0 | Nav precīzi aprēķināms | 0 |
| 1.2. valsts speciālais budžets |  0 | 0 | 0 | 0 | 0 | 0 | 0 |
| 1.3. pašvaldību budžets | 0 | 0 | 0 | 0 | 0 | 0 |  0 |
| 2. Budžeta izdevumi | 0 | 0 | 0 | 0 | 0 | 0 | 0 |
| 2.1. valsts pamatbudžets |  0 | 0 | 0 | 0 | 0 | 0 |  0 |
| 2.2. valsts speciālais budžets |  0 | 0 | 0 | 0 | 0 | 0 | 0 |
| 2.3. pašvaldību budžets | 0 | 0 | 0 | 0 | 0 | 0 | 0 |
| 3.Finansiālā ietekme | 0 | Nav precīzi aprēķināms | 0 | Nav precīzi aprēķināms | 0 | Nav precīzi aprēķināms | 0 |
| 3.1.valsts pamatbudžets | 0 | Nav precīzi aprēķināms | 0 | Nav precīzi aprēķināms | 0 | Nav precīzi aprēķināms | 0 |
| 3.2.speciālais budžets |  0 | 0 | 0 | 0 | 0 | 0 | 0 |
| 3.3. pašvaldību budžets | 0 | 0 | 0 | 0 | 0 | 0 | 0 |
| 4.Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | X | 0 | X | 0 | X |  0 | 0  |
| 5.Precizēta finansiālā ietekme | X | Nav precīzi aprēķināms | X | Nav precīzi aprēķināms | X | Nav precīzi aprēķināms | 0 |
| 5.1.valsts pamatbudžets | Nav precīzi aprēķināms | Nav precīzi aprēķināms | Nav precīzi aprēķināms | 0 |
| 5.2. speciālais budžets | 0 | 0 | 0 | 0 |
| 5.3.pašvaldību budžets | 0 | 0 | 0 | 0 |
| 6.Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā) |  Projekts šo jomu neskar. |
| 6.1.detalizēts ieņēmumu aprēķins |
| 6.2.detalizēts izdevumu aprēķins |
| 7. Amata vietu skaita izmaiņas | Projekts šo jomu neskar. |
| 8.Cita informācija | Projekta īstenošanai nav nepieciešami papildus līdzekļi no valsts vai pašvaldību budžeta. VNĪ saskaņā ar Atsavināšanas likuma 47.pantu un Ministru kabineta 2011.gada 1.februāra noteikumu Nr.109 „Kārtība, kādā atsavināma publiskas personas manta” 37.punktu valsts nekustamās mantas atsavināšanā iegūtos līdzekļus pēc atsavināšanas izdevumu segšanas ieskaitīs valsts pamatbudžeta ieņēmumu kontā mēneša laikā pēc to saņemšanas. Ja nekustamais īpašums tiks atsavināts 2021.gadā, tad atsavināšanā iegūtie līdzekļi pēc atsavināšanas izdevumu segšanas saskaņā ar likuma “Par valsts budžetu 2021.gadam” 44. panta septīto daļu izlietojami valsts īpašumā un VNĪ pārvaldīšanā esošo valsts nekustamo īpašumu pārvaldīšanai (izņemot netiešo izmaksu segšanai), tai skaitā valsts nekustamo īpašumu uzlabošanas darbu veikšanai un vidi degradējošo objektu sakārtošanai. VNĪ ir tiesības atsavināšanas izdevumu segšanai paredzētos valsts nekustamā īpašuma atsavināšanā iegūtos līdzekļus izlietot arī tās pārvaldīšanā esošo valsts nekustamo īpašumu pārvaldīšanai un šajā daļā noteikto pārvaldīšanas darbību, kas tiek segtas no valsts nekustamā īpašuma atsavināšanas rezultātā iegūtajiem līdzekļiem, priekšfinansēšanai.Līdzekļi, kas 2021. gadā netiks izlietoti valsts īpašumā un VNĪ pārvaldīšanā esošo valsts nekustamo īpašumu pārvaldīšanai, līdz 2021. gada 31. decembrim tiks ieskaitīti valsts budžetā. Šobrīd nav iespējams noteikt summu, kas tiks ieskaitīta valsts budžetā, jo pašlaik nav iespējams noteikt īpašuma pārdošanas vērtību, jo nekustamā īpašuma atsavināšana (nosacītās cenas noteikšana) tiks organizēta pēc Ministru kabineta rīkojuma pieņemšanas un tā būs atkarīga no nekustamā īpašuma tirgus vērtības vērtēšanas dienā. Atsavināšanas izdevumu apmēru nosaka Ministru kabineta paredzētajā kārtībā. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Atbilstoši Ministru kabineta 2009.gada 25.augusta noteikumu Nr.970 „Sabiedrības līdzdalības kārtība attīstības plānošanas procesā” 5.punktam sabiedrības līdzdalības kārtība ir piemērojama tiesību aktu projektu izstrādē, kas būtiski maina esošo regulējumu vai paredz ieviest jaunas politiskās iniciatīvas. Ņemot vērā, ka projekts neatbilst minētajiem kritērijiem, sabiedrības līdzdalības kārtība projekta izstrādē netiek piemērota. Projekts un tā anotācija pēc tā izsludināšanas Valsts sekretāru sanāksmē būs publiski pieejami Ministru kabineta tīmekļvietnē – sadaļā/Tiesību aktu projekti.Saskaņā ar Atsavināšanas likuma 11.pantā noteikto sludinājumi par publiskas personas nekustamā īpašuma izsoli publicējami oficiālajā izdevumā „Latvijas Vēstnesis”, institūcijas, kas organizē nekustamā īpašuma atsavināšanu tīmekļvietnē un attiecīgās pašvaldības teritorijā izdotajā vietējā laikrakstā, ja tāds ir. Vienlaicīgi ar sludinājumu VNĪ tīmekļvietnē ievieto arī pārdodamā valsts nekustamā īpašuma izsoles noteikumus. Rīkojot elektronisku izsoli, sludinājumi par publiskas personas mantas izsoli ievietojami arī elektronisko izsoļu tīmekļvietnē (https://izsoles.ta.gov.lv). |
| 2. | Sabiedrības līdzdalība projekta izstrādē | Projekts šo jomu neskar. |
| 3. | Sabiedrības līdzdalības rezultāti | Projekts šo jomu neskar. |
| 4. | Cita informācija | Saskaņā ar Oficiālo publikāciju un tiesiskās informācijas likuma 2. panta pirmo daļu un 3. panta pirmo daļu tiesību aktus publicē oficiālajā izdevumā „Latvijas Vēstnesis”, tos publicējot elektroniski tīmekļvietnē www.vestnesis.lv. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Finanšu ministrija, VNĪ. |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekts šo jomu neskar. |
| 3. | Cita informācija | Nav. |

Finanšu ministrs J. Reirs

Rozenberga 22046774

Liga.Rozenberga@vni.lv